# Andy Serkis

| Andy Serkis |
| --- |
| Serkis u Wellingtonu, Novi Zeland (prosinac 2003.) |
| Biografske informacije |
| Rođenje | Andrew C. G. Serkis 20. aprila 1964.  (1964-04-20) Ruislip, Middlesex, Engleska |
| Supružnik | Lorraine Ashbourne (2002.–) |
| Znamenite uloge |
| Smeagol/Gollum, King Kong = |
|  |
|

| Nagrade |
| --- |
| Nagrada Saturn za najboljeg sporednog glumca 2002, Gospodar prstenova: Dvije kule |

 |
|  |
| Službene stranice |
|  |

**Andrew C. G. "Andy" Serkis** (Ruislip, Middlesex, Engleska, 20. travnja 1964.) je engleski glumac, redatelj i pisac.

Utjelovio je Golluma u filmskoj trilogiji *Gospodar prstenova* Petera Jacksona, za što je nagrađen Nagradom Saturn za najboljeg sporednog glumca (drugi dio trilogije, Gospodar prstenova: Dvije kule). Dao je također pokrete i glas King Kongu u Jacksonovom *remakeu* filma iz 2005. U filmu *Prestiž* Christophera Nolana odigrao je ulogu asistenta Nikole Tesle. Serkis će ponoviti ulogu Golluma u filmu Hobit 2011. godine.

## Biografija

### Rani život

Andy Serkis je rođen u Ruislip Manoru, Middlesex, Engleska. Majka mu je Engleskinja, a otac ginekolog iračko-armenskog porijekla. Studirao je vizualne umjetnosti.

### Karijera

Serkisova najpoznatija uloga je uloga Sméagola/Golluma, u filmskoj trilogiji *Gospodar prstenova* (2001-2003), te uloga naslovnog lika u *remakeu* filma King Kong iz 2005. godine, oboje u režiji Petera Jacksona. U oba Serkis daje glas i pokrete navedenim likovima, korištenjem računalno generirane slike (CGI) i *motion capture* tehnologije. Pokrete i glas Serkis je dao i u nekoliko računalnih igara (*Heavenly Sword*).

Njegova uloga u trilogiji izazvala je debatu oko CGI-generirane glume. Neki su kritičari smatrali da bi Serkis trebao biti dobiti Oskara za sporednu ulogu, međutim prevladalo je mišljenje da se ipak radi o djelomično animiranom liku.

Jedna od njegovih prvih pojava na velikom platnu je uloga u filmu *The Jolly Boys' Last Stand* uz Sachu Baron Cohena.

Godine 2006. u filmu Christophera Nolana *Prestiž* pojavljuje se u ulozi Mr. Alleya, asistenta Nikole Tesle (kojega glumi David Bowie). Iste godine posuđuje glas Spikeu, jednom od miševa u filmu *Pusti vodu da miševi odu* (*Flushed Away*).

Serkis je jedan od intervjuiranih umjetnika koji govore o Nikoli Tesli u eksperimentalnom animirano-dokumentarnom interaktivnom filmu Mehaničke figure Helene Bulaja.

U biografskom filmu *Sex & Drugs & Rock & Roll* (2010) redatelja Mat Whitecrossa glumi punk-rock zvijezdu Ian Duryja.

U 2011. godini Serkis će opet odigrati ulogu Smeagola/Golluma u filmu Hobit, kojega će nakon odustajanja Guillerma del Toro režirati Peter Jackson.

### Privatni život

Serkis živi u Crouch Endu u sjevernom Londonu sa svojom suprugom, glumicom Lorraine Ashbourne, i njihovo troje djece: Rubyjem (rođ. 1998), Sonnyjem (rođ. 2000) i Louisom (rođ. 2004).

Serkis je vegetarijanac, ali je jeo ribu tijekom snimanja filmske trilogije *Gospodar prstenova*, o čemu piše u svojoj knjizi *Gollum: How We Made Movie Magic* (2004). Privlače ga ideje karmičkih mougžnosti prijenosa energije, osobito *"ideja da tvoja energija nastavlja živjeti nakon tebe"*.

## Nagrade i nominacije

### Nagrade

* *Evening Standard British Film Awards*, 2010: najbolji glumac - *Sex & Drugs & Rock & Roll*.

### Nominacije

* Zlatni globus, 2008: najbolji sporedni glumac u seriji, mini seriji ili TV filmu - *Longford*.
* BAFTA, 2010: najbolji glavni glumac - *Sex & Drugs & Rock & Roll*.

## Filmografija

| Godina | Naslov | Uloga | Bilješke
 |
| --- | --- | --- | --- |
| 1989. | *Morris Minor and his Marvellous Motors* | Sparky Plugg | TV serija
 |
| *Streetwise* | Owen | TV film
 |
| 1992. | *The Darling Buds of May* | Greville | TV serija - epizoda *Le Grande Weekend* |
| 1993. | *Pie in the Sky* | Maxwell | TV serija - epizoda *Passion Fruit Fool* |
| 1994. | *Finney* | Tom | TV serija
 |
| *Grushko* | Pyotr | TV drama
 |
| *Prince of Jutland* | Torsten |  |
| 1995. | *The Near Room* | Bunny |  |
| 1996. | *Stella Does Tricks* | Fitz |  |
| 1997. | *Mojo* | Potts |  |
| *The Pale Horse* | Sergeant Corrigan | TV drama
 |
| *Career Girls* | Nick Evans |  |
| *Loop* | Bill |  |
| 1998. | *The Tale of Sweety Barrett* | Leo King |  |
| *The Jump* | Steven Brunos | TV drama
 |
| *Among Giants* | Bob |  |
| *Clueless* | David | kratki film
 |
| *Insomnia* | Harry | kratki film
 |
| 1999. | *Oliver Twist* | Bill Sikes | TV serijal
 |
| *Topsy-Turvy* | John D'Auban |  |
| *Shooting the Past* | Styeman | TV drama
 |
| *Five Seconds to Spare* | Chester |  |
| *Touching Evil III* | Michael Lawler | TV mini-serija
 |
| 2000. | *Jump* | Shaun |  |
| *Shiner* | Mel |  |
| *Pandaemonium* | John Thelwall |  |
| *The Jolly Boys' Last Stand* | Spider |  |
| *Arabian Nights* | Kasim | TV mini-serija
 |
| 2001. | *Gospodar prstenova: Prstenova družina* | Sméagol/Gollum | Nominacija - *Screen Actors Guild Award for Outstanding Performance in a Motion Picture* |
| *The Escapist* | Ricky Barnes |  |
| 2002. | *Gospodar prstenova: Dvije kule* | Sméagol/Gollum | Nagrada Saturn za najboljeg sporednog glumca Nominacija - *OFCS Award for Best Supporting Actor* Nominacija - *Screen Actors Guild Award for Outstanding Performance by a Cast in a Motion Picture* |
| *Deathwatch* | Pvt. Thomas Quinn |  |
| *24 Hour Party People* | Martin Hannett |  |
| 2003. | *Gospodar prstenova: Povratak kralja* | Sméagol/Gollum, neimenovani hobit i kralj Angmara | Nagrada - *Screen Actors Guild Award for Outstanding Performance by a Cast in a Motion Picture* Nominacija - Nagrada Saturn za najboljeg sporednog glumca Nominacija - *Chicago Film Critics Association Award for Best Supporting Actor* Nominacija - *Online Film Critics Society Award for Best Supporting Actor* |
| 2004. | *Blessed* | Father Carlo |  |
| *13 Going on 30* | Richard Kneeland |  |
| *Standing Room Only* | baka, rastafarijanac i Hunter Jackson |  |
| *Spooks* | Riff | TV serija - epizoda*Celebrity* |
| 2005. | *King Kong* | King Kong i Lumpy the Cook |  |
| *Stories of Lost Souls* | baka, rastafarijanac i Hunter Jackson |  |
| 2006. | *Simon Schama's Power of Art* | Vincent van Gogh | TV serija - epizoda *Van Gogh: Wheat Field with Crows* |
| *Extraordinary Rendition* | glavni istražitelj |  |
| *Longford* | Ian Brady | Nominacija - nagrada *BAFTA* za najboljeg glumca Nominacija - Zlatni globus za najboljeg sporednog glumca u seriji, mini-seriji ili TV filmu Nominacija - *Satellite Award for Best Supporting Actor - Series, Miniseries or Television Film* |
| *Stormbreaker* | Mr. Grin |  |
| *Prestiž* | Mr. Alley |  |
| *Pusti vodu da miševi odu (Flushed Away)* | Spike | glas
 |
| 2007. | *Heavenly Sword* | King Bohan | glas u računalnoj igri
 |
| *Muybridge* | Erickson |  |
| *Sugarhouse* | Hoodwink |  |
| 2008. | *The Cottage* | David |  |
| *Einstein and Eddington* | Albert Einstein | TV drama
 |
| *Srce od tinte (Inkheart)* | Jarac |  |
| *Little Dorrit* | Rigaud | TV serijal
 |
| 2009. | *Sex & Drugs & Rock & Roll* | Ian Dury | Nominacija - nagrada BAFTA za najboljeg glavnog glumca
 |
| *The Screwtape Letters* | Screwtape | audio drama
 |
| 2010. | *Enslaved* | majmun | glas u računalnoj igri
 |
| 2011. | *The Adventures of Tintin: Secret of the Unicorn* | Captain Haddock/Sir Francis Haddock |  |
| *Burke and Hare* | William Burke | pre-produkcija
 |
| *Hobit (prvi dio)* | Sméagol/Gollum |  |
| *Hobit (drugi dio* | Sméagol/Gollum |  |
| 2022. | *Andor* | Kino Loy | TV serija
 |

## Ostala djela

* Knjiga *Gollum: How We Made Movie Magic* (2004.)

## Reference

## Povezano

* Filmska trilogija Gospodar prstenova
* Prestiž (film Christophera Nolana)

## Vanjske veze

* Službena Web stranica
* IMDB
* Intervju s Andy Serkisom